23.5.2023
ET
Euroopa Liidu Teataja
L 135/57
b) Baasteadmiste eksamid peavad vastama käesoleva lisa II liites (kohaldatakse A-, B1-, B2-, B2L-, B3- ja C-kategooria lubade suhtes) või VIII liites (kohaldatakse L-kategooria lubade suhtes) sätestatud nõuetele ning need viib läbi üks järgmistest: 1) IV lisa (osa 147) kohaselt sertifitseeritud koolitusorganisatsioon; 2) pädev asutus; 3) L-kategooria lubade puhul muu pädeva asutuse poolt kokku lepitud organisatsioon.
c) Baasteadmiste eksam tuleb sooritada kümne aasta jooksul enne lennundustehnilise töötaja loa taotluse või lennundustehnilise töötaja loale uue kategooria või alamkategooria lisamise taotluse esitamist.
Kui baasteadmiste eksameid ei ole sooritatud selle kümneaastase ajavahemiku jooksul, võib taotleja teise võimalusena saada baasteadmiste eksami arvestatud alapunkti d kohaselt.
Kümneaastase kehtivusaja nõuet kohaldatakse iga konkreetset moodulit käsitleva eksami suhtes, välja arvatud nende puhul, mis on juba läbitud mõne muu juhiloakategooria raames ja mille luba on juba välja antud.
d) Taotleja võib esitada pädevale asutusele taotluse baasteadmiste-alaste tulemuste täielikuks või osaliseks arvestamiseks seoses järgmisega: 1) baasteadmiste eksamid, mis on sooritatud rohkem kui kümme aastat enne lennundustehnilise töötaja loa taotluse esitamist (vt punkt c); 2) muu riiklik tehniline koolitus ja eksamid, mida pädev asutus peab samaväärseks käesolevas lisas esitatud vastavate baasteadmiste nõuetega.
Taotleja esitab tõendid sooritatud eksamite tulemuste kohta, viidates pädeva asutuse poolt III lisa (osa 66) B jao E alajao kohaselt heaks kiidetud eksamitulemuste arvestamise aruandele.
e) Käesoleva lisa I liite 1. ja 2. moodulita baaskoolituskursus loetakse IV lisa (osa 147) kohaselt heaks kiidetud täielikuks baaskoolituskursuseks üksnes juhul, kui taotleja tõendab hiljem eksamiga kõnealuste moodulite tundmist ja pädev asutus võtab eksamitulemusi arvesse.
f) Lennundustehnilise töötaja loa omanik, kes taotleb erineva kategooria või alamkategooria lisamist, täiendab teadmiste taset eksamiga vastavalt I liitele (kohaldatakse A-, B1-, B2-, B2L-, B3- ja C-kategooria lubade suhtes) või VII liitele (kohaldatakse L-kategooria lubade suhtes).
IV liites on esitatud I liite (B1-, B2-, B2L-, B3- ja C-kategooria lubade puhul) või VII liite (L-kategooria lubade puhul) moodulid, mis on vajalikud käesoleva lisa kohaselt olemasolevale loale uue kategooria või alamkategooria lisamiseks.“; 6)
punkti 66.A.30 muudetakse järgmiselt: a) alapunkti a alapunkti 2b teine ja kolmas lõik jäetakse välja; b) alapunkti a alapunktid 3, 4 ja 5 asendatakse järgmisega: „3.
C-kategooriasse kuuluvate keerukate mootorõhusõidukite puhul: i)
kolm aastat kogemust II lisa (osa 145) jaotise 145.A.35 kohase tugitöötajana või nii tugi- kui ka lennundustehnilise töötajana B1.1- või B1.3-alamkategooria või B2-kategooria õiguste kasutamisel keerukaid mootoriga õhusõidukeid hooldavas hooldusorganisatsioonis, sealhulgas 12-kuuline baashoolduse tugipersonalina töötamise kogemus, või